જીવનમાં ફિટનેસ પહેલેથી જ મહત્ત્વ ધરાવે છે, પરંતુ છેલ્લા એક થી દોઢ દાયકામાં એટલીસ્ટ ભારતમાં લોકો ફિટનેસ પ્રેમી જરૂર બન્યા છે. એમાંય પાતળા થવાની ઈચ્છા આજે લગભગ દરેક ભારતીય ધરાવે છે. આ દાયકાની શરૂઆતથી ભારતમાં યોગ પ્રત્યે પણ લોકોની વિચારસરણી બદલાઈ છે અને હવે તો ભારતની જ સંસ્કૃતિનો એક ભાગ એવો યોગ આંતરરાષ્ટ્રીય કક્ષાએ પ્રસાર પામી ચૂક્યો છે. યોગ ઉપરાંત આપણા દેશમાં ફિટનેસ પામવા જીમ્નેશિયમના એટલેકે Gym ના આંટાફેરા મારનારા લોકો પણ ઘણા છે.